**Ministru kabineta noteikumu projekta**

**"Grozījums Ministru kabineta 2016. gada 16. augusta noteikumos Nr. 562 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" īstenošanas noteikumi"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 16. augusta noteikumi Nr. 562 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" īstenošanas noteikumi" (turpmāk – Noteikumi Nr.562) nosaka kārtību, kādā īsteno darbības programmas "Izaugsme un nodarbinātība" prioritārā virziena "Pētniecība, tehnoloģiju attīstība un inovācijas" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.4. pasākumu "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" (turpmāk – pasākums). Ar mērķi stiprināt zinātnisko institūciju institucionālo kapacitāti un pētniecības resursu koncentrāciju konkurētspējīgās zinātniskajās institūcijās, pilnveidot zinātnisko institūciju pārvaldības un resursu vadības efektivitāti un modernizēt pētniecības infrastruktūru Latvijas viedās specializācijas jomu ietvaros, tādējādi veicinot zinātnisko institūciju iesaisti Eiropas Savienības līmeņa infrastruktūrās un zinātnisko institūciju rīcībā esošās pētniecības infrastruktūras izmantošanu praktisku tautsaimniecības problēmu risināšanai. Izvērtējot Noteikumu Nr.562 9.punktā pasākumam pieejamo kopējo attiecināmo publisko finansējumu un 16.punktā atsevišķiem projektiem noteikto pieejamo publisko finansējumu secināts, ka pasākumam paredzētais kopējais Eiropas Reģionālā attīstības fonda finansējums un valsts budžeta līdzfinansējums nesakrīt ar kopējo atsevišķiem projektiem noteikto pieejamo Eiropas Reģionālā attīstības fonda finansējumu un valsts budžeta līdzfinansējumu. Tādējādi, lai nodrošinātu Noteikumos Nr.562 noteikto tiesību normu harmonizāciju, ir veiktas korekcijas Latvijas Universitātei pieejamā publiskā finansējuma sadalījumā pa finansēšanas avotiem paredzot 24 016 606 *euro* no Eiropas Reģionālās attīstības fonda finansējuma un 4 238 217 *euro* no valsts budžeta līdzfinansējuma, kas nemaina Latvijas Universitātei paredzēto kopējo pieejamo publisko finansējuma apmēru 28 254 823 *euro*.  |
| 3. | Projekta izstrādē iesaistītās institūcijas | Izglītības un zinātnes ministrija, Finanšu ministrija, Centrālā finanšu un līgumu aģentūra. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Universitāte, Centrālā finanšu un līgumu aģentūra |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta izstrādes laikā par plānotajiem grozījumiem ir informēta Latvijas Universitāte, kuru skar tiesiskais regulējums |
| 2. | Sabiedrības līdzdalība projekta izstrādē | Latvijas Universitāte |
| 3. | Sabiedrības līdzdalības rezultāti | Latvijas Universitāte atbalsta noteikumu projektu |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar |

Izglītības un zinātnes ministrs K.Šadurskis

Vizē:

Valsts sekretāre L.Lejiņa

27.07.2017. 9:59

578

N.Grīnbergs

Izglītības un zinātnes ministrijas

Struktūrfondu departamenta

vecākā referents

tālr.: 67047883

e-pasts: nauris.grinbergs@izm.gov.lv